Yevropa Ligasi. “Chelsi” Kiyevning “Dinamo”sini sinovdan o‘tkazadi, “Inter” esa Germaniyada mehmon bo‘ladi

7-mart, payshanba kuni futbol bo‘yicha Yevropa Ligasi 1/8 finali doirasida dastlabki uchrashuvlari bo‘lib o‘tadi.

Luchano Spaletti qo‘l ostidagi Milanning “Inter” klubi Germaniyaning Frankfurt-Mayn shahriga safar qiladi. Italiyaliklar u yerda “Ayntraxt” jamoasiga qarshi maydonga tushadi.
Eslatib o‘tamiz, “Inter” musobaqaning 1/16 bosqichida Venaning “Rapid” jamoasini ikki o‘yin natijasiga ko‘ra 5:0 hisobida mag‘lub etgandi.
Unai Emeri boshqaruvidagi Londonning “Arsenal” klubi mehmonda shahar nomi bilan ataluvchi “Renn” jamoasi bilan bahs boylaydi. Ikkala bellashuv ham Toshkent vaqti bilan soat 22:55 da boshlanadi.
Ma’lumot uchun, “to‘pchilar” Yevropa Ligasining so‘nggi bosqichida BATEni yutdi (umumiy hisob — 3:1).
Londonning boshqa bir klubi “Chelsi” “Stemford Brij”da Kiyevning “Dinamo” jamoasini sinovdan o‘tkazadi.
Ta’kidlash joiz, “aristokratlar” avvalgi bosqichda Shvetsiyaning “Malmyo” klubi ustidan yirik 3:0 hisobida zafar quchgandi (umumiy hisob — 5:1).
Italiya chempionatining 26-turidan o‘rin olgan bahsda “Yuventus”ga mag‘lub bo‘lgan (1:2) “Napoli” o‘z maydonida “Zalsburg”ni qabul qiladi. Ikkala bellashuvga ham tungi soat 01:00 da start beriladi.
Qayd etish joiz, Karlo Anchelotti shogirdlari mazkur musobaqaning 1/16 finalida Shveysariyaning “Syurix” klubini ikki o‘yin natijasiga ko‘ra 5:1 hisobida taslim qilgandi.
Yevropa Ligasi
1/8 final bahslari
7-mart, payshanba
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!